《元日次林宗伯先生韵 其一》
明代·李孙宸

龙飞六载开新朔，半百浮生又见春。家在青山常有梦，身婴紫见漫随人。

莺知节候迁乔早，梅濯冰霜著意新。最是旧京风物好，可容追赏共芳辰。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。